Мирхәйдәр Фәйзи музей-утары (Шода)

Мирхәйдәр Фәйзи музей-утары () — Татарстанның Балтач районы Шода авылында урнашкан муниципаль мәдәният оешмасы (музей). Чепья «Халыклар дуслыгы» музее филиалы. Күренекле татар драматургы Мирхәйдәр Фәйзинең (Мирхәйдәр Мостафа улы Фәйзуллин, 1891—1928) тормышы һәм иҗаты белән таныштыра.

 Тарих 
Музей 1991 елда  ачыла.

 Бина 
Музей урнашкан бина — Мирхәйдәр Фәйзи еш кунакта булган өй — туганы Сәетгәрәй хәзрәт Фәйзуллин (1875-1927) йорты. Утар үз эченә Сәетгәрәй Фәйзуллин йортын, ул имам булып торган мәчетне һәм хуҗалык биналарын ала. 
Утар составына кергән барлык биналар да — ХХ гасыр башында төзелгән һәм төбәк әһәмиятенә ия архитектура һәйкәлләре.

 Экспонатлар 
Күргәзмәләрдә Мирхәйдәр Фәйзи исән чакта басылган әсәрләре, көндәлекләре, кулъязмалары, афишалар, фотосурәтләр, ХХ гасыр башында татар халкы кулланган йорт кирәк яраклары һ. б. урын алган. Мирхәйдәр Фәйзи яшәгән чорма (мансарда) интерьеры торгызылган.
180px|thumb|right|Музей-утарга караучы Шоданың 2нче җәмигъ мәчете. 1902 елда төзелгән
 Экспозицияләр 
 Мирхәйдәр Фәйзинең тормышы
 Мирхәйдәр Фәйзинең иҗаты
 Иҗат бүлмәсе
 Сәетгәрәй хәзрәт бүлмәсе
 Мулла кабинеты
 ХХ гасыр башы торак бүлмәсе интерьеры 
 Театр залы

Музей ике мемориаль юнәлештән тора: беренчесе — күренекле татар драматургы турында сөйли, икенчесе — татар авылы өчен әһәмияткә ия булган дин әһеле — мулла йорты тасвирлана.

 Сылтамалар 
  Музей–усадьба Мирхайдара Файзи. Музеи России
  Музей–усадьба Мирхайдара Файзи.  Балтач районы сайты

 Искәрмәләр 

Төркем:Әлифба буенча музейлар
Төркем:Балтач районы музейлары
Төркем:Әдәби музейлар
Төркем:Мемориаль музейлар
Төркем:Мирхәйдәр Фәйзи